b"\n_START_ARTICLE_\nTala ng mga bangko sa Pilipinas\n_START_PARAGRAPH_\nAng Pilipinas ay may malawak na saklaw na sistemang pambangko na pinapalooban ng iba't ibang uri ng mga bangko, mula sa malalaking mga panglahatang mga bangko (universal bank) hanggang sa mga bangkong rural at kahit na ang mga hindi bangkong kompanyang pampinansiyal. Sa kasalukuyan, mayroon labingpitong bangkong panlahatan, 23 bangkong pangkalakal, 84 na bangkong impukan, 711 bangkong rural, 44 na unyong kredito at labindalawang hindi bangkong may tungkuling malabangko, lahat ay lisensiyado sa Bangko Sentral ng Pilipinas.\n_START_SECTION_\nKooperatiba at mga bangkong rural\n_START_PARAGRAPH_\nAng mga bangkong rural at kooperatiba ay mas tanyag na uri ng bangko sa mga pamayanang rural. Ang kanilang tungkulin ay ang itaguyod at palawigin ang ekonomiyang rural sa maayos at mahusay na paraan sa pamamagitan ng pagbibigay ng mga pangunahing serbisyong pampinansiyal. Ang mga magsasaka ay natutulungan ng mga kooperatiba at mga bangko sa kanilang produksiyon, mula sa pagbili ng mga mga punla hanggang sa ibenta ang mga ito. Ang bangkong rural at mga bangkong kooperatiba ay nagkakaiba ayon sa kanilang pag-aari. Habang ang mga bangkong rural ay pribadong inaari at pinapatakbo, ang mga bangkong kooperatiba ay inorganisa/inaari ng mga kooperatiba o pederasyon ng mga kooperatiba."